section_heading: Radnja
paragraph_text: Vesuviove se financijske poteškoće nastavljaju nakon što Artieja posjete istražitelji American Expressa. Oni ga obavještavaju kako je netko krao brojeve kreditnih kartica od njegovih mušterija kako bi podizao lažne iznose, te da kao mjeru opreza moraju blokirati korištenje kartica u Vesuviu. Nakon emocionalnog sastanka s osobljem, Artie od Martine saznaje kako je pomagala Bennyju krasti brojeve kartica iz restorana, a on je otpusti. Zatim, u naletu bijesa, odlazi do Bennyjeve kuće usred noći i pretuče ga.